| *Aitvaras* |
| --- |
|  |
| Žanras | KriminalinisGirls with gunsHentai |
| OVA |
| Režisierius | Yasuomi Umetsu |
| Studija | ARMS |
| Serijų sk. | 2 (japoniška versija)1 (tarptautinė versija) |
| Išleidimo data | 1998 m. vasario 25 d. – 1998 m. spalio 25 d. |
| Trukmė | 60 min. (necenzūruota versija)45 min. (cenzūruota versija) |
|

**Aitvaras** (jap. カイト = *A Kaito*, angl. *Kite*) – 1998 m. japonų režisieriaus Jasuomi Umecu anime OVA. Originalųjį japonišką leidimą sudarė dvi serijos, JAV anime perleistas vientiso filmo formatu. Dėl atvirų sekso ir smurto scenų ši animacija vertinama kontroversiškai, o kai kuriose šalyse (Norvegijoje, Švedijoje, Kinijoje, Jungtinė Karalystėje) uždrausta rodyti visai.

Siužetas
--------

DĖMESIO: *toliau atskleidžiamos kūrinio detalės*

Pagrindinė veikėja yra Sava (*Sawa*) – našlaitė moksleivė, kurios tėvai buvo nužudyti dar vaikystėje. Šiuo metu ja rūpinasi du detektyvai, tuo metu tyrę tėvų nužudymo bylą, Akajus (*Akai*) ir Kanija (*Kanya*). Nepaisant amžiaus, Sava tampa Akajaus sekso verge, taip pat dirba jam kaip profesionali žudikė. Dažniausi jai pavedami taikiniai yra korumpuoti policininkai, darbininkus išnaudojantys korporacijų savininkai ir panašiai.

Savos gyvenimas pasikeičia, jai susitikus Oburi – tiems patiems asmenims taip pat žudiku dirbantį maždaug jos amžiaus vaikiną. Tarp jų greitai užsimezga simpatija. Oburi nori mesti šį darbą, tačiau Akajus jam liepia įvykdyti dar tris paskutines užduotis. Leidžiama suprasti, kad tokiu būdu nori juo atsikratyti, kadangi pati pirmoji auka Oburi nurodoma kaip tiesiog korporacijos bosas. Tačiau bandydamas jį nužudyti, jaunuolis susiduria su netikėtu profesionaliu pasipriešinimu ir vos nežūva pats. Vėliau paaiškėja, kad auka iš tiesų buvo profesionalus specialiosios paskirties dalinių policininkas.

Bendraudama su Oburi, Sava galutinai nusprendžia, kad jos tėvus nužudė patys detektyvai, dabar ją išnaudojantys. Apsimesdama, kad dalyvauja Akajaus parengtame plane pažeminti, įskaudinti ir nužudyti Oburi, ji galiausiai nušauna iš pradžių Kaniją, o vėliau ir Akajų.

Pabaigoje Sava kantriai laukia atvykstančio Oburi, nežinodama, kad šį pakeliui nušovė jauna mergaitė, kurios sviedinį jis anksčiau buvo susprogdinęs. Galima suprasti, kad tai – dar vienas vaikas – žudikas.

Kontroversija
-------------

JAV OVA buvo išleista tris kartus, kiekvieną kartą su vis mažiau cenzūros, paskutiniame leidime jau visai necenzūruota. Pirmojoje versijoje buvo iškirpta apie 15 minučių turinio ir palikta tik viena nuogos Savos scena, kur ji jau suaugusi. Filmas kritikuojamas dėl beveik pornografinių sekso scenų. Kai kuriose serijose, kai rodomi Savos prisiminimai, ji yra dar ypač jauna mergaitė, todėl „Aitvaras" kai kurių kritikų apibūdinamas, kaip vaikų pornografija.

Išnašos
-------

1. ↑  Green, Scott (2013-05-10). „Weinstein Picks Up "Kite" Live-Action Distribution Rights". *Crunchyroll* (anglų). Suarchyvuotas originalas 2019-07-12. Nuoroda tikrinta 2019-07-12.
2. ↑  Green, Scott (2001-12-12). „This Week's Anime and Manga Releases". *Anime News Network* (anglų). Nuoroda tikrinta 2020-01-06.
3. ↑  Ressler, Karen (2017-11-28). „Hentai Manga Publisher Fakku Acquires Hentai Anime Publisher Kitty Media". *Anime News Network* (anglų). Nuoroda tikrinta 2018-06-26.
4. ↑

Nuorodos
--------

* Kite svetainėje Internet Movie Database
* Kite enciklopedijoje Anime News Network
* Kite svetainėje AniDB
* Trijų JAV leistų versijų palyginimas